Viljapuude tüvesid tuleb kevadel päikese eest kaitsta(4)
Päikesevalgus paneb lumekristallid särama ja pimestab silmi. Päikeses on juba tunda soojust ning hakkame kõigest otsima kevademärke.
Ometi on veebruar ja märts taimedele ohtlikumad ajad, sest päevane ja öine temperatuurikõikumine on suur ning võib põhjustada külmakahjustusi.
Külmakahjustused ohustavad eelkõige nooremate ja vanade puude tüvesid ning oksaharusid, põhjustades nende lõhenemist.
Selle vältimiseks mässige puutüvede ümber jõupaberit, kotiriiet, kuuseoksi vms. Kate ei tohi samas olla liiga paks ega tekitada tüvele kriime.
Hästi kaitseb puutüvesid lõhenemise eest ka nende lupjamine. Sedagi tööd võib selgetel, ilma sajuta päevadel ette võtta. Segu jaoks läheb vaja 2–2,5 kg kustutatud lupja ämbritäie vee kohta.
Sel otstarbel sobib kasutada ka vesiemulsioonvärvi.